# Emilio Córdova Daza

Emilio Córdova Daza (Lima, Perú, 8 de juliol de 1991), és un jugador d'escacs peruà, que té el títol de Gran Mestre des de 2007.
A la llista d'Elo de la FIDE del març de 2022, hi tenia un Elo de 2544 punts, cosa que en feia el jugador número 4 (en actiu) del Perú. El seu màxim Elo va ser de 2629 punts, a la llista de juny de 2014 (posició 154 al rànquing mundial).

## Resultats destacats en competició

Va començar a jugar a vuit anys amb el seu pare. A nou anys va guanyar el Campionat Panamericà d'Escacs el 2001. El 2002 va ser campió sub12 a Córdoba, Argentina. El 2004 va ser campió sub14 a Bogotá, Colòmbia. El 2007 va obtenir el títol de Gran Mestre, i així va ser el jugador més jove del Perú i de l'Amèrica del Sud en ser Gran Mestre fins que Jorge Cori va obtenir el títol el 2010.
El 2010 va ser campió de la Copa IPD a Perú; i el mateix any guanyà el Memorial Carlos Torre a Mérida (Mèxic). L'agost del 2012 va quedar tercer a l'Obert de Sants. Fou el vencedor del Circuit Català d'Oberts Internacionals d'Escacs de l'any 2012. El 2013 empatà al primer lloc (i quedà segon per desempat, rere Lázaro Bruzón a la 25a edició del Memorial Torre.
El juny de 2016 a San Salvador fou campió d'Amèrica absolut amb 9 punts d'11 (+7 =4 -0) i una performance de 2721. El juliol de 2016 guanyà l'Obert de Montcada en tenir millor desempat que Sundar M. Shyam i Camilo Ernesto Gómez Garrido,els tres primers classificats amb 7 punts. L'agost de 2016 fou campió indiscutible de l'Obert de Figueres amb 7½ punts de 9, un punt per davant del segon classificat.

### Participació en olimpíades d'escacs

Córdova ha participat, representant Perú, en tres Olimpíades d'escacs en els anys 2004, 2006 i 2010 (dos cops com a 2n tauler), amb un resultat de (+14 =11 –10), per un 55,7% de la puntuació.

## Referències

* ↑ «Nota biogràfica de Emilio Córdova Daza» (en anglès). Chessgames.com. [Consulta: 6 desembre 2014].
* ↑ «"Rànquing d'escaquistes per federació: Perú"» (en anglès). lloc web de la FIDE. [Consulta: 4 març 2022].
* ↑ Posició al rànquing mundial i evolució Elo d'Emilio Córdova Daza «benoni.de» (en alemany). Arxivat de l'original el 2015-09-23. [Consulta: 19 octubre 2014].
* ↑ «Emilio Córdova, Gran Mestre Internacional d'escacs». elcomercio.com.pe. [Consulta: 19 octubre 2014].
* ↑ «Emilio Córdoba, escaquista». Arxivat de l'original el 19 d’abril 2014. [Consulta: 19 octubre 2014].
* ↑ «Llista de campions del Memorial Torre». Web oficial del Memorial Torre. Arxivat de l'original el 26 de juliol 2014. [Consulta: 20 octubre 2014].
* ↑ «Resultats del XIV Obert Internacional de Sants». chess-results.com. [Consulta: 19 setembre 2014].
* ↑ Aguilar, Luis. «Emilio Córdova guanya el IX Circuit Català» (en castellà). Chessbase, 03-10-2013. [Consulta: 19 octubre 2014].
* ↑ «El GM peruà Emilio Córdova guanya el IX Circuit Català d'escacs» (en castellà). chessdom, 21-03-2012. Arxivat de l'original el 2014-07-05. [Consulta: 19 octubre 2014].
* ↑ «Bruzon guanya torneig mexicà» (en castellà). Web del Memorial Carlos Torre, 2013. Arxivat de l'original el 15 de juliol 2014. [Consulta: 20 octubre 2014].
* ↑ «XI Campeonato Continental Absoluto El Salvador 2016». chess-results.com. [Consulta: 5 juny 2016].
* ↑ «XXIV OPEN INTERNACIONAL CIUTAT DE MONTCADA». http://chess-results.com.+[Consulta: 3 juliol 2016].
* ↑ «Emilio Córdova guanyador de l'Obert de Figueres». escacs.cat. [Consulta: 21 agost 2016].
* ↑ «Classificació final del XVII Obert Internacional». Chess Results. [Consulta: 21 agost 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Emilio Córdova a Torre 64